text: Peter Kofod Poulsen vælger regionsrådet fra
  22 juni 2015 kl. 06.28
  Peter Kofod Poulsen, nyvalgt Folketingsmedlem for Dansk Folkeparti, siger farvel til arbejdet i Region Syddanmark. Derimod fortsætter han sit arbejde i byrådet i Haderslev sideløbende med Folketingsarbejdet.
  
  Det bekræfter Peter Kofod Poulsen overfor TV SYD. I regionsrådet afløses han af Søren Rasmussen, der er 1. viceborgmester og formand for seniorudvalget i Kolding Kommune.
  - Det er fuldstændigt umuligt at sidde som folkevalgt tre steder og derfor vælger jeg regionsrådet fra, siger Peter Kofod Poulsen - hør hele hans begrundelse her. Varighed 45 sekunder:
  